יואכים, נסיך פרוסיה

יואכים פרנץ הומברט, נסיך פרוסיה (בגרמנית: Joachim Franz Humbert von Preußen; 17 בדצמבר 1890 ברלין – 18 ביולי 1920 פוטסדאם) היה בנו השישי של אחרון קיסרי גרמניה וילהלם השני. יואכים התאבד לאחר מלחמת העולם הראשונה, שאחת מתוצאותיה הייתה אובדן מעמדה של משפחתו.

ביוגרפיה
הנסיך יואכים נולד ב-17 בדצמבר 1890 בברלין בירת הקיסרות הגרמנית, לוילהלם השני, קיסר גרמניה ואשתו הראשונה אוגוסטה ויקטוריה, קיסרית גרמניה ומלכת פרוסיה. הוא חווה ילדות מאושרת עם אחיו והצטיין בלימודיו. הוא התגייס לצבא הקיסרות הגרמנית ונישא למריה אוגוסטה, נסיכת אנהלט, בתם של אדוארד, דוכס אנהלט ולואיזה שרלוטה, נסיכת סקסוניה-אלטנבורג. נישואים אלו לא היו מאושרים, ונולד לו בן אחד קרל פרנץ, נסיך פרוסיה.

במלחמת העולם הראשונה השתתף בכמה קרבות ונפצע מירייה ברגלו, במהלך הקרב הראשון על האגמים המזוריים. לאחר גלות משפחתו נכנס לדיכאון ובמהלך מסיבה, שערך בן דודו זיגיסמונד, נסיך פרוסיה ירה בעצמו באקדח. אחיו אוגוסט וילהלם, נסיך פרוסיה מצא אותו פצוע קשה והעביר אותו לבית החולים הקרוב. הוא שרד עוד יום אחד ואז מת.

אילן יוחסין

קישורים חיצוניים

 

נסיכי פרוסיה
אנשי צבא גרמנים במלחמת העולם הראשונה
אבירי מסדר העיט השחור
וילהלם השני, קיסר גרמניה
האימפריה הגרמנית: אישים
מתאבדים: אנשי צבא גרמנים
גרמנים שנולדו ב-1890
גרמנים שנפטרו ב-1920